**Óravázlat**

**Készítette:** Kántorné Fridmann Hajnalka

**Tantárgy:** Rajz és vizuális kultúra

**Évfolyam:** 3. osztály

**Óra időtartama:** 90 perc

**Az óra témája:** Horgas Judit: Borka és az incifinci meséjének illusztrálása (Szitakötő 9. szám)

**Az óra cél- és feladatrendszere: a fejlesztendő attitűd, készségek, képességek, a tanítandó ismeretek (fogalmak, szabályok stb.) és az elérendő fejlesztési szint, tudásszint megnevezése:** a meseillusztráció képi egységének megjelenítése, elkészítése, a feladat pontos elvégzése, megismerő- és befogadóképességek fejlesztése, fantázia élmények feldolgozása, ismeretszerzési képességek, beszélgetés a meséről, szókincs fejlesztés, érzések kifejezése véleményalkotással, kommunikációs képesség, kreativitás, alkotóképesség, együttműködési képesség, problémamegoldó képesség, tiszta, esztétikus munkára nevelés, színek használata

**Alkalmazott módszerek:** beszélgetés, szövegfeldolgozás, megfigyelés, tanítói magyarázat, kérdezés, képi szemléltetés, tapasztalatgyűjtés, tanítói bemutató olvasás, ellenőrzés, értékelés

**Az óra didaktikai feladatai:** motiválás, a tanult ismeretek elmélyítése, új ismeretek feldolgozása, szemléletesség

**Tanulásszervezés:** frontális osztálymunka, páros munka, egyéni munka

**Tantárgyi kapcsolatok:** ének-zene, magyar nyelv és irodalom

**Felhasznált források** **(tankönyv, munkafüzet, feladat- és szöveggyűjtemény, digitális tananyag, online források, szakirodalom stb.):** Szitakötő folyóirat 9. szám, internet segítsége (Google és You Tube) a kép és zene anyagok felhasználásához Gryllus Vilmos: Maszkabál - Tündér dal, Celtic Fairy Music - Moon Fairies c. zene, Beautiful Fairy Music - Night Fairies c. zene, borostyánkő kép, lidérc kép

**Felhasznált eszközök:** A3-as rajzlap, ceruza, radír, színes ceruza, filctoll, zsírkréta

1. **Ráhangolódás:** 5 perc

Gryllus Vilmos: Maszkabál - Tündér dal meghallgatása.

Beszélgetés a dalról.

1. **Témabejelentés:** 1 perc

Meseillusztráció készítése Borka és az incifinci tündérmese alapján.

1. **A tanulói munka előkészítése:** 20 perc
2. A mese megismerése tanítói bemutató olvasással.
3. Megfigyelési szempontok:

* Hol játszódik a mese?
* Figyeljétek meg kik a szereplők?
* Rögzítsétek a mese cselekményét az emlékezetetekben!

Milyen mesét hallottatok? Mit tudunk róla?

Milyen érzés volt a mesét meghallgatni?

A mese megismerése után a tartalom, a szereplők és azok tulajdonságainak megbeszélése. Esetleg az ismeretlen szavak magyarázata, képi megjelenítése az interaktív táblán. pl: lidérc, borostyánkő…stb

1. **Csoportalakítás:** 5 perc

A mese alapján párok keresése. (8 pár)

* Húzz egy feldarabolt képet a zsákból és keresd meg a párját, az lesz a társad a munkában.

(Óperenciás-tenger, üveghegy, varázserdő, tó, mézeskalácsház, barlang, tündér, nyaklánc)

1. **Tervezés, elkészítés:** 46 perc

A tanulók választják meg a színes technikát.


Választható feladat:

* A párok elképzeléseinek megvalósítása, a mese egy jelenetének megrajzolása.
* A párok tanítói képek alapján történő alkotása.

1. **Értékelés:** A megbeszélt szempontok alapján. 5 perc
2. **Rendteremtés:** Amíg a gyerekek elpakolnak, lágy tündér zene szól. 3 perc
3. **Kiállítás:** 5 perc

A legjobban sikerült munkák osztálytermünket díszítik, közben lágy tündér zene szól.

**Képek a csoportalakításhoz:**





****

****



****

****

**Forrásanyagok:**

Gryllus Vilmos: Maszkabál - Tündér (<https://www.youtube.com/watch?v=YTcKVMS2lko>)

Beautiful Fairy Music - Night Fairies (<https://www.youtube.com/watch?v=_gf90k_3-xA>)

Celtic Fairy Music - Moon Fairies (<https://www.youtube.com/watch?v=f_ocK9HrJUQ>)

borostyánkő jelentése - <https://hu.wikipedia.org/wiki/Borosty%C3%A1n_(fossz%C3%ADlia)>

lidérc jelentése - <https://wikiszotar.hu/ertelmezo-szotar/Lidérc>